אוניברסיטת טקסס טק

אוניברסיטת טקסס טק (באנגלית: Texas Tech University; בראשי תיבות: TTU; בקיצור: Texas Tech או Tech) היא אוניברסיטה ציבורית, השוכנת בלאבק, טקסס שבארצות הברית, שהוקמה בשנת 1923. האוניברסיטה מציעה יותר מ-150 תארים לתואר ראשון, 100 תארים מתקדמים ו-50 תוארי דוקטור דרך 13 קולג'ים ובתי ספר ומארחת 60 מרכזי מחקר ומכונים. אוניברסיטת טקסס טק העניקה למעלה מ-200,000 תארים מאז 1927, כולל מעל 40,000 תארים מתקדמים ומקצועיים. האוניברסיטה חברה באיגוד אוניברסיטאות המחקר (URA), והיא השביעית בגודלה במדינה. מרבית התלמידים הגיעו מטקסס (95.17%) ולאחר מכן מניו מקסיקו, קליפורניה, קולורדו, אוקלהומה ופלורידה. בסך הכול, האוניברסיטה חינכה סטודנטים מכל 50 המדינות בארצות הברית ומעל 100 מדינות זרות. מבין בוגריה הידועים של האוניברסיטה ניתן למנות את ג'ון דנוור, ריק האסבנד, מאק ת'ורנברי, ג'וזף אקבה, טים קול וצ'ארלס בראון. היסטוריה הרעיונות לפתיחת מוסד אקדמי במערב טקסס החלו להישמע עוד בשנות ה-80 של המאה ה-19. ניסיון ראשון להקמת המכללה היה בשנת 1917 אך בוטל בפרלמנט המקומי. האוניברסיטה עצמה נוסדה בפברואר 1923 והתקיימה כמכללה עד שנת 1969. במהלך שנות ה-60 של המאה ה-20 החלה האוניברסיטה לעסוק בנושאים נוספים מלבד אלו הטכניים. בתקופה זו החלו גם ללמוד לראשונה סטודנטים אפרו-אמריקאים. קולג'ים ובתי ספר הקולג' למדעי החקלאות ומשאבי טבע ע"ש דייוויס בית הספר לרפואה וטרינרית (1923) הקולג' להנדסה ע"ש אדוארד וויטאקר (1925) הקולג' לאמנויות ומדעים (1925) הקולג' למדעי האדם (1925) הקולג' לחינוך (1925) הקולג' לאדריכלות (1927) בית הספר למוסמכים (1927) הקולג' למנהל עסקים ע"ש ג'רי רולס (1942) בית הספר למשפטים (1967) הקולג' לאמנויות חזותיות ואמנויות הבמה (2004) הקולג' למדיה ותקשורת (2004) הקולג' למצטיינים דירוגים בין-לאומיים דירוג שאנגחאי: 401–500 (2024) דירוג Times Higher Education: מקום 601–800 (2024) דירוג QS לאוניברסיטאות: 781–790 (2025) קישורים חיצוניים אתר האינטרנט הרשמי של אוניברסיטת טקסס טק (באנגלית) אוניברסיטת טקסס טק, ברשת החברתית פייסבוק אוניברסיטת טקסס טק, ברשת החברתית X (טוויטר) אוניברסיטת טקסס טק, ברשת החברתית אינסטגרם אוניברסיטת טקסס טק, ברשת החברתית LinkedIn אוניברסיטת טקסס טק, באתר אנציקלופדיה בריטניקה (באנגלית)